PATVIRTINTA

Buivydiškių pagrindinės mokyklos

direktoriaus 2021 m. liepos 20 d.

įsakymu Nr. V1-64

**INFORMACIJA APIE ASMENS DUOMENŲ TVARKYMĄ**

 Vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) 13 ir 14 straipsniais, patvirtinu, kad esu informuotas, jog:

1. Mokinių ir jų tėvų (kitų įstatyminių atstovų) duomenų valdytojas yra Buivydiškių pagrindinė mokykla, juridinio asmens kodas 195001854, adresas Beržų g. 2A, Buivydiškių k., Vilniaus r., tel. (8 5) 2319414, el. p. buivydiskiumok@yahoo.com.
2. Duomenų apsaugos pareigūno kontaktai: MB „Stiprūs patarimai“, el. paštas dap@asmens-duomenys.lt.
3. Mokinių ir jų tėvų (kitų įstatyminių atstovų) asmens duomenys Mokykloje tvarkomi siekiant tinkamai įgyvendinti mokymo / ugdymo sutartį, joje prisiimtus įsipareigojimus, vykdant teisines prievoles bei vadovaujantis šiais tikslais:

 3.1. nuotolinio ugdymo tikslu – vardas, pavardė, elektroninio pašto adresas, telefono numeris, nuotolinio darbo vieta, prisijungimo prie nuotolinio mokymo priemonių ir platformų (pavyzdžiui, „Facebook“, „Messenger“, „Skype“, „Zoom“, „Eduka klasė“, „Ema“, „Microsoft Teams“ ir pan.) identifikaciniai duomenys, vaizdo duomenys;

 3.2. koronaviruso plitimo prevencijos tikslu – vardas, pavardė, informacija apie nustatytą koronavirusą, informacija apie privalomą izoliaciją, kita informacija, kurią įpareigoja tvarkyti atsakingos institucijos;

 3.3. mokymo / ugdymo sutarčių sudarymo, apskaitos ir vykdymo tikslu – vardas, pavardė, asmens kodas (jeigu kodo nėra – gimimo data ir lytis), įstatyminių atstovų vardai, pavardės, telefono numeriai, el. pašto adresai, pilietybė, jos suteikimo data (jeigu yra), deklaruotos gyvenamosios vietos adresas ir deklaravimo data, faktinės gyvenamosios vietos adresas, gimtoji kalba (-os), asmens nurodytas našlaičio tipas (jei nurodyta, pateikti dokumentai); leidimo gyventi Lietuvoje numeris, išdavimo data, pilietybė, šalies, iš kurios atvyko, pavadinimas, atvykimo priežastis (mokytis, gyventi), jeigu asmuo užsienietis; specialiųjų ugdymo ir poreikių lygis (jeigu asmuo nurodė, pateikė tai įrodančius dokumentus), užsienio kalbos, mokymas namie dėl ligos ar patologinės būklės (dalykai, valandų skaičius per savaitę), sveikatos duomenys, patirtos fizinės traumos ugdymo proceso metu data (jeigu patyrė), duomenys apie mokinio mobilumą: išvykimo/atvykimo šalis, išvykimo/atvykimo pobūdis, tikslas, klasė (grupė), įvertinimai, programa;

 3.4. pažymų išdavimo tikslu – vardas, pavardė, asmens kodas arba gimimo data, klasė (grupė), dalykų kursai, įvertinimai, apimtys, renginių, konkursų pavadinimai, datos;

 3.5. neformalaus švietimo organizavimo tikslu – vardas, pavardė, klasė (grupė), įstatyminių atstovų vardai, pavardės, kontaktiniai duomenys.

 4. Asmens duomenys tvarkomi ir saugomi teisės aktų nustatyta tvarka, tačiau ne ilgiau nei būtina duomenų tvarkymo tikslams įgyvendinti.

 5. Asmens duomenys gali būti pateikti savivaldybės administracijai, Lietuvos Respublikos švietimo, mokslo ir sporto ministerijai, Nacionalinei švietimo agentūrai, taip pat kitoms įstaigoms, jei tokių duomenų perdavimas yra būtinas tinkamam ugdymo (si) sutarties įgyvendinimui ar vykdant teisinę prievolę, teisės aktų nustatyta tvarka asmens duomenys gali būti perduoti teisėsaugos, teisminėms ar ikiteisminėms institucijoms dėl jų atliekamų tyrimų. Mes taip pat naudojamės trečiųjų asmenų teikiamomis paslaugomis (pavyzdžiui, trečiųjų asmenų suteikiamais serveriais, duomenų apsaugos pareigūno, teikiamomis tinklapio administravimo paslaugomis), kurių tinkamam suteikimui gali būti būtina suteikti prieigą prie mūsų tvarkomų fizinio asmens duomenų. Šiuo atveju mes užtikriname, kad duomenų tvarkytojai laikytųsi konfidencialumo bei tinkamos asmens duomenų apsaugos užtikrinimo pareigų.

 6. Teisės aktų nustatyta tvarka, kreipdamiesi į Mokyklą raštu turite teisę:

 ▪ susipažinti su tvarkomais savo asmens duomenimis;

 ▪ teisę kreiptis į mus su prašymu ištaisyti netikslius duomenis;

 ▪ teisę reikalauti ištrinti savo asmens duomenis, išskyrus teisės aktuose numatytas išimtis;

 ▪ teisę gauti ar perduoti (perkelti) kitam savo asmens duomenis;

 ▪ teisę apriboti asmens duomenų tvarkymą tam tikromis aplinkybėmis;

 ▪ teisę nesutikti su asmens duomenų tvarkymu, kai asmens duomenų tvarkymas grindžiamas ne įstatymu ir ugdymo (si) sutarties nuostatų tinkamu vykdymu;

 ▪ teisę nesutikti su asmens duomenų tvarkymu tiesioginės rinkodaros tikslais;

|  |  |  |  |  |
| --- | --- | --- | --- | --- |
|  |  |  |  |  |
| (vardas, pavardė) |  | (parašas) |  | (data) |